Hashim Thaçi zgjidhet Kryeministër i Kosovës
Zoti Thaçi do të drejtojë koalicionin e ri qeverisës, që do të përballet me sfidën themelore të vendimit për statusin politik të Kosovës
Kryetari i Partisë Demokratike të Kosovës dhe ish udhëheqësi politik i ish Ushtrisë Çlirimtare të Kosovës Hashim Thaçi, nga sot është kryeministër i vendit. Kabineti i tij qeverisës i përbërë nga Partia e tij, Lidhja Demokratike e Kosovës dhe tre ministra të pakicave kombëtare u votuan në orët e mbrëmjes në Parlamentin e ri të Kosovës. Partia e zotit Thaçi, fituese e zgjedhjeve të 17 nëntorit, do të ketë shtatë ministri, ndërsa pesë të tjera i mbeten Lidhjes Demokratike të Kosovës. Tetëdhjetë e pesë deputetë votuan për, 22 ishin kundër ndërsa katër prej tyre ishin të përmbajtur. Në mesin e të përmbajturve kishte edhe anëtarë të partnerëve të koalicionit. Tridhjetenëntëvjeçari Hashim Thaçi do të drejtojë koalicionin e ri qeverisës i cili do të përballet me sfidën themelore të vendimit për statusin politik të Kosovës. Duke folur para Zoti Thaçi u zotua për shpalljen e pavarësisë së Kosovës në një afat të shkurtër por në bashkërendim me Shtetet e Bashkuara dhe Bashkimin Evropian. Duke ju drejtuar bartësve të institucioneve ai tha se para tyre ndodhen sfida të mëdha. ”, tha kryeministri Thaçi. Por, shpallja e pavarësisë nuk mund të pritet para zgjedhjeve presidenciale në Serbi të caktuara për 20 janar, përkatësisht 3 shkurt të këtij viti. Beogradi i mbështetur edhe nga Rusia kundërshton çdo mundësi të pavarësimit të Kosovës, si dhe vendosjen e një misioni të ri të Bashkimit Evropian që do të zëvendësojë Misionin e Kombeve të Bashkuara. Përfaqësuesit politikë të serbëve të Kosovës kanë paralajmëruar se do të ndërmarrin veprime kundërshtuese ndaj pavarësisë së mundshme të Kosovës, posaçërisht në veriun e saj. Zoti Thaçi tha sonte se Kosova do të funksionojë si një tërësi në kufijtë aktual të saj, ndërsa u zotua për bashkim të të gjithëve përballë sfidave e pengesave që e presin Kosovën. “”, theksoi ai. Zoti Thaçi duke ju drejtuar pjesëtarëve të komunitetit serb në gjuhën e tyre, u zotua se do të punojë për barazi dhe siguri për të gjithë. Ai tha se qeveria e tij do të punojë për kthimin e të gjithë atyre që janë larguar nga Kosova. ”, tha zoti Thaçi, duke u zotuar për një jetë më të mirë të të gjithëve dhe për rimëkëmbje ekonomike. Votimit për kabinetin qeveritar i paraprinë kritikat e rrepta të partive që kanë mbetur në opozitë. Ato kritikuan në veçanti disa pjesë të marrëveshjes ndërmjet Partisë Demokratike dhe Lidhjes Demokratike, posaçërisht pjesën në të cilën partnerët e koalicionit zotohen se nuk do të ketë mocion votëbesimi për kryeministrin dhe presidentin e vendit. Zoti Thaçi tha se kjo ka të bëjë vetëm me partnerët e koalicionit dhe nuk e pengon opozitën që të kërkojë votëbesim kurdo që ajo ta vlerësojë se ka nevojë për një gjë të tillë, ndërsa u zotua se siç u shpreh ai, do të jetë avokat i opozitës.//lk